CELEX: 62014CN0583
Language: et
Date: 2014-12-18 00:00:00
Title: Kohtuasi C-583/14: Eelotsusetaotlus, mille on esitanud Szombathelyi Közigazgatási és Munkaügyi Bíróság (Ungari) 18. detsembril 2014  – Benjámin Dávid Nagy versus Vas Megyei Rendőr-főkapitányság

23.3.2015   
            
            
               ET
            
            
               Euroopa Liidu Teataja
            
            
               C 96/3
            
         Eelotsusetaotlus, mille on esitanud Szombathelyi Közigazgatási és Munkaügyi Bíróság (Ungari) 18. detsembril 2014 – Benjámin Dávid Nagy versus Vas Megyei Rendőr-főkapitányság
   (Kohtuasi C-583/14)
   (2015/C 096/04)
   Kohtumenetluse keel: ungari
   
      Eelotsusetaotluse esitanud kohus
   
   Szombathelyi Közigazgatási és Munkaügyi Bíróság (Ungari)
   
      Põhikohtuasja pooled
   
   
      Kaebuse esitaja: Benjámin Dávid Nagy
   
      Vastustaja: Vas Megyei Rendőr-főkapitányság
   
      Eelotsuse küsimused
   
   
               1.
            
            
               Kas Euroopa Liidu toimimise lepingu artiklit 18 tuleb tõlgendada nii, et sellega on vastuolus sellised liikmesriigi õigusnormid nagu põhikohtuasjas, milles on üldnormina ette nähtud, et selles liikmesriigis võivad liigelda ainult sellised mootorsõidukid, millel on selle liikmesriigi poolt välja antud haldusorgani luba ja registreerimismärk, ning samas liikmesriigis alalist elukohta omav isik, kes ei ole liidu õiguse tähenduses töövõtja ja kes soovib tugineda erandile nimetatud õigusnormist sel alusel, et ta kasutab mõne muu liikmesriigi asukohaga äriühingu poolt tema käsutusse antud mootorsõidukit, peab politseikontrolli käigus kohapeal tõendama, et ta vastab nimetatud liikmesriigi õigusnormides ette nähtud tingimustele, vastupidisel juhul määratakse talle kohustuslikult trahv, mille summa vastab registreerimiskohustuse täitmatajätmise korral kohaldatava trahvi summale?
            
         
               2.
            
            
               Kas Euroopa Liidu toimimise lepingu artikli 20 lõike 2 punkti a tuleb tõlgendada selliselt, et sellega on vastuolus sellised liikmesriigi õigusnormid nagu põhikohtuasjas, milles on üldnormina ette nähtud, et selles liikmesriigis võivad liigelda ainult sellised mootorsõidukid, millel on selle liikmesriigi poolt välja antud haldusorgani luba ja registreerimismärk, ning samas liikmesriigis alalist elukohta omav isik, kes ei ole liidu õiguse tähenduses töövõtja ja kes soovib tugineda erandile nimetatud õigusnormist sel alusel, et ta kasutab mõne muu liikmesriigi asukohaga äriühingu poolt tema käsutusse antud mootorsõidukit, peab politseikontrolli käigus kohapeal tõendama, et ta vastab nimetatud liikmesriigi õigusnormides ette nähtud tingimustele, vastupidisel juhul määratakse aga talle kohustuslikult trahv, mille summa vastab registreerimiskohustuse täitmatajätmise korral kohaldatava trahvi summale?